b"\n_START_ARTICLE_\nBulebar Magsaysay\n_START_SECTION_\nPaglalarawan ng ruta\n_START_PARAGRAPH_\nAng Bulebar Magsaysay ay isang daang hinahatian sa gitna sa kabuuan nito na nagsisimula bilang isang karugtong ng Kalye Legarda paglampas ng Abenida Lacson. Sumusunod ang nakaangat na Linya 2 sa buong kahabaan ng bulebar, kasama ang mga dalawang estasyon ng linya. May maraming mga sangandaang ilaw-trapiko at mga kalapit na kalye (side streets) ang bulebar sa bawat bahagi ng kahabaan nito. Kabilang sa mga kalapit na kalye nito ay Kalye Pureza at Kalye Valenzuela. Tutuloy ang bulebar sa silangan at babagtasin nito ang Kalye Victorino Mapa hanggang sa tatapos ito sa Abenida Gregorio Araneta. Paglampas, tutuloy ito bilang Bulebar Aurora. Matatagpuan sa paligid ng bulebar ang mga samu't-saring pangunahing establisimiyento, tulad ng Polytechnic University of the Philippines, Sogo Grand Hotel, at SM City Santa Mesa (dating SM Centerpoint)._NEWLINE_\xc2\xa0"